Notum sit omnibus fidelibus, qualiter ego Ardradus cum uxore mea Alasia et infantibus nostris, vendimus alodum quoddam quod de medio planto beate Marie Belmontensi pater meus Vualannus conquisivit, monachis beati Petri Cluniensis, in loco Ariengis, in villa Siniciaco, in fine Rofiaco: et terminatur de tres partes de ipsa hereditate et de uno fronte via publica; et habet in longum perticas XII et in lato perticam unam et dimidiam. Et accepimus per manum domni Lamberti monachi precium solidos II et denarios IIII; atque de nostra dominacione in vestram tradimus potestatem ad habendum et possidendum, sine ulla contradictione. Si quis vero heredum nostrorum in eam vendicionis cartulam a nobis factam calumniare presumpserit, non valeat vindicare quod querit, sed convictus auri uncias IIIIor componat ipsi; et ut carta firma et stabilis permaneat. Actum Belmontense [publice]. S. Ardradi, qui hanc cartam fieri jussit et firmare rogavit. S. Alasie, [uxoris suæ]. S. Bernoni. S. Constantii. S. Costabuli, filiis eorum, [qui consenserunt]. S. Adhebaldi presbiteri, S. Vuilladi, nepotibus suis. S. Deodati clerici. Rodbertus scripsit et datavit, in mense madio, die jovis, anno octavo regnante Roberto Francorum rege.